Συντομεύσεις (Προσιτότητα LibreOffice)

Περιεχόμενα
Δείκτης 🔎︎

# Συντομεύσεις (LibreOffice Προσιτότητα)

Μπορείτε να χειριστείτε το LibreOffice χωρίς το ποντίκι, κάνοντας χρήση μόνο του πληκτρολογίου.

Σε κάθε κύρια σελίδα βοήθειας μιας εφαρμογής ( π.χ. η κύρια σελίδα βοήθειας του LibreOffice Writer ή του LibreOffice Calc) υπάρχει ένας σύνδεσμος για πρόσβαση στη βοήθεια των συντομεύσεων πληκτρολογίου για εκείνη την εφαρμογή.

Επιπρόσθετα, κάτω από τη λέξη-κλειδί "Προσιτότητα" θα βρείτε βήμα προς βήμα οδηγίες για το πώς να ελέγχετε την επιλεγμένη λειτουργική μονάδα χωρίς συσκευή ποντικιού.

Μερικά από τα πλήκτρα συντόμευσης μπορεί να έχουν ανατεθεί στο σύστημα επιφάνειας εργασίας σας. Πλήκτρα που έχουν ανατεθεί στην επιφάνεια εργασίας δεν είναι διαθέσιμα στο LibreOffice. Δοκιμάστε να αναθέσετε διαφορετικά πλήκτρα είτε στο LibreOffice, στο Εργαλεία - Προσαρμογή - Πληκτρολόγιο, είτε στην επιφάνεια εργασίας σας.

## Εργασία με το περιβάλλον χρήσης του LibreOffice χωρίς ποντίκι

### Ενεργοποίηση γραμμών μενού, γραμμών εργαλείων, παραθύρων, και εγγράφων

Πατώντας επανειλημμένα το πλήκτρο F6 μεταστρέφεται η εστίαση και γίνεται περιήγηση στα ακόλουθα αντικείμενα:

- γραμμή μενού,

- κάθε γραμμή εργαλείων από την κορυφή μέχρι το τέλος της και από αριστερά προς τα δεξιά,

- κάθε ελεύθερο παράθυρο από αριστερά στα δεξιά,

- έγγραφο

Πατήστε Shift+F6 για εναλλαγή μέσα από αντικείμενα κατά αντίστροφη κατεύθυνση.

Πατήστε CommandCtrl+F6 για να μεταβείτε στο έγγραφο.

Πατήστε F10 για εναλλαγή στη γραμμή μενού και πίσω.

Το Escape κλείνει ένα δευτερεύον μενού, μια γραμμή εργαλείων, ή το τρέχον παράθυρο.

### Κλήση μια εντολής μενού

Πατήστε OptionAlt ή F6 ή F10 για να επιλέξετε το πρώτο μενού (το μενού Αρχείο). Με το δεξί βέλος μπορείτε να επιλέξετε το επόμενο μενού και με το αριστερό βέλος το προηγούμενο.

Το πλήκτρο κάτω βέλους ανοίγει ένα επιλεγμένο μενού. Οποιοδήποτε επιπρόσθετο βέλος κάτω βέλος ή πάνω βέλος μετακινεί την επιλογή ανάμεσα στις εντολές του μενού. Με δεξί βέλος ανοίγετε οποιοδήποτε υπάρχον υπομενού.

Πατήστε Enter για να εκτελεστεί η επιλεγμένη εντολή του μενού.

### Εκτέλεση μιας εντολής εικονιδίου

Πατήστε F6 επανειλημμένα μέχρι το πρώτο εικονίδιο στη γραμμή εργαλείων να επιλεχθεί. Χρησιμοποιήστε το δεξί και αριστερό πλήκτρο βέλους για να διαλέξετε ένα εικονίδιο στην οριζόντια γραμμή εργαλείων. Κατά τον ίδιο τρόπο, χρησιμοποιήστε τα πάνω και κάτω πλήκτρα για να διαλέξετε ένα εικονίδιο στην κάθετη γραμμή εργαλείων. Το πλήκτρο Home επιλέγει το πρώτο εικονίδιο στη γραμμή εργαλείων ενώ το πλήκτρο End το τελευταίο.

Πατήστε Enter για να εκτελεστεί το επιλεγμένο εικονίδιο. Αν το επιλεγμένο εικονίδιο απαιτεί μια ακόμα ενέργεια από το ποντίκι, όπως η εισαγωγή ενός ορθογωνίου, τότε το πάτημα του Enter δεν είναι αρκετό: σε αυτές τις περιπτώσεις πατήστε CommandCtrl+Enter.

- Πατήστε CommandCtrl+Enter πάνω σε ένα εικονίδιο για να δημιουργηθεί ένα αντικείμενο σχεδίασης. Ένα αντικείμενο σχεδίασης θα τοποθετηθεί στο μέσο της προβολής με ένα προκαθορισμένο σχήμα.

- Πατήστε CommandCtrl+Enter στο εργαλείο επιλογής για να επιλέξετε το πρώτο σχέδιο που υπάρχει στο έγγραφο. Αν θέλετε να επεξεργαστείτε, να μετακινήσετε ή να αλλάξετε το μέγεθος του επιλεγμένου σχεδίου, χρησιμοποιήστε πρώτα τα CommandCtrl+F6 για να εστιάσετε στο έγγραφο.

Αν μια γραμμή εργαλείων είναι μεγαλύτερη από αυτό που μπορεί να εμφανισθεί στην οθόνη, εμφανίζεται ένα εικονίδιο στα δεξιά ή στην χαμηλότερη άκρη. Επιλέξτε την γραμμή εργαλείων και πατήστε PageUp ή PageDown για να εμφανισθούν τα υπόλοιπα εικονίδια.

### Ειδικές υποδείξεις για τις γραμμές εργαλείων

Πατήστε το κάτω βέλος ή το δεξί βέλος για να ανοίξετε την επιλεγμένη γραμμή εργαλείων. Αυτό ισοδυναμεί σε ένα κλικ του ποντικιού. Στη γραμμή εργαλείων χρησιμοποιήστε το δεξιό και αριστερό βέλος. Τα πλήκτρα Home και End επιλέγουν αντίστοιχα το πρώτο και τελευταίο εικονίδιο στη γραμμή εργαλείων.

Κλείστε την γραμμή εργαλείων με Esc. Δεν είναι δυνατόν να μετακινηθεί η γραμμή εργαλείων χωρίς ένα ποντίκι.

### Επιλογή από ένα πεδίο συνδυασμού

Επιλέξτε το πεδίο συνδυασμού. Πατήστε Enter.

Χρησιμοποιήστε τα πλήκτρα κάτω βέλος ή Page Down για να κυλίσετε προς τα κάτω στις καταχωρίσεις του πεδίου συνδυασμού , ή τα πλήκτρα πάνω βέλος ή Page Up για να κυλίσετε προς τα πάνω. Το πλήκτρο Home σας πάει στην πρώτη καταχώριση και το πλήκτρο End στη τελευταία.

Πατήστε Enter για να εκτελέστε την επιλεγμένη καταχώριση.

### Επιλογή στους πίνακες

Σε πολλά παράθυρα, παράθυρα διαλόγων, και σε πεδία στοιχείων ελέγχου πινάκων, υπάρχουν πίνακες για να επιλέξετε δεδομένα, για παράδειγμα, στο δεξί μέρος της Προβολή προέλευσης δεδομένων. Τα ακόλουθα πλήκτρα χρησιμοποιούνται για επιλογές σε αυτούς τους πίνακες:

- Γραμμή διαστήματος: εναλλάσσει από την επιλογή της τρέχουσας γραμμής και την ακύρωση κάθε επιλογής, αλλά όχι αν το τρέχον κελί είναι σε κατάσταση επεξεργασίας.

- CommandCtrl+γραμμή διαστήματος: εναλλάσσει από την επιλογή της τρέχουσας γραμμής και την ακύρωση κάθε επιλογής.

- CommandCtrl+Shift+γραμμή διαστήματος: εναλλάσσει μεταξύ της επιλογής της τρέχουσας στήλης και της ακύρωσης αυτής της επιλογής.

- OptionAlt+Πάνω βέλος ή OptionAlt+Κάτω βέλος: μετακινεί το διαχωριστικό του παραθύρου ανάμεσα στον πίνακα και την φόρμα, για παράδειγμα στην βάση δεδομένων βιβλιογραφίας.

- Σε ένα στοιχείο ελέγχου πίνακα ή στην προβολή προέλευσης δεδομένων το πλήκτρο Tab μετακινεί τον δρομέα στην επόμενη στήλη. Για μετάβαση στο επόμενο στοιχείο ελέγχου, πατήστε CommandCtrl+Tab. Για μετάβαση στο προηγούμενο στοιχείο ελέγχου, πατήστε Shift+CommandCtrl+Tab.

### Μέγεθος και θέση των παραθύρων και των διαλόγων

1. Πρώτα πατήστε OptionAlt+spacebar.

   Ένα μενού συστήματος ανοίγει με εντολές μενού όπως Μετακίνηση, Αλλαγή μεγέθους και Κλείσιμο.

2. Επιλέξτε μια εντολή (κάτω βέλος, και μετά Enter).

3. Τώρα μπορείτε να χρησιμοποιήσετε τα πλήκτρα βέλους για να μετακινήσετε ή να αλλάξετε μέγεθος στο παράθυρο διαλόγου ή στο παράθυρο.

4. Πατήστε Enter για να αποδεχτείτε την αλλαγή. Πατήστε Esc για να ακυρώσετε τις αλλαγές.

### Αγκύρωση και κατάργηση αγκύρωσης παραθύρων και γραμμών εργαλείων

1. Πατήστε F6 μέχρι να επιλεχθεί το παράθυρο ή η γραμμή εργαλείων.

2. Πατήστε CommandCtrl+Shift+F10.

### Επιλογή αντικειμένων

Πατήστε Shift+F4 για επιλογή του πρώτου αντικειμένου στο τρέχον έγγραφο. Όταν ένα αντικείμενο επιλέγεται, πατήστε Tab για να επιλέξετε το επόμενο αντικείμενο, ή πατήστε Esc για να επιστρέψετε στο κείμενο.

### Επεξεργασία Αντικειμένων

Ένα επιλεγμένο αντικείμενο OLE μπορεί να ενεργοποιηθεί με το πλήκτρο Enter.

### Επεξεργασία θέσης και μεγέθους των αντικειμένων

- Χρησιμοποιήστε τα πλήκτρα βέλους για να μετακινήσετε το αντικείμενο κατά μια μονάδα πλέγματος ανάλυσης.

  Ορίστε τη μονάδα ανάλυσης πλέγματος στο LibreOffice - ΠροτιμήσειςΕργαλεία - Επιλογές - LibreOffice Writer - Πλέγμα στην περιοχή Ανάλυση. Εάν εισάγετε έναν αριθμό μεγαλύτερο από 1 στην περιοχή Υποδιαίρεση, πρέπει να πατήσετε το πλήκτρο βέλους τόσες φορές όσες δηλώνει ο αριθμός για μετακίνηση του επιλεγμένου αντικειμένου κατά μια μονάδα ανάλυσης πλέγματος.

- Χρησιμοποιήστε το OptionAlt και τα πλήκτρα βέλους για να μετακινήσετε το επιλεγμένο αντικείμενο κατά ένα εικονοστοιχείο.

- Χρησιμοποιήστε το CommandCtrl+Tab και να μπείτε στην κατάσταση επεξεργασίας σημείων χειρισμού. Το πάνω αριστερό σημείο χειρισμού που είναι το ενεργό σημείο, αρχίζει να αναβοσβήνει. Χρησιμοποιήστε τα πλήκτρα CommandCtrl+Tab για να επιλέξετε το επόμενο σημείο χειρισμού. Πατήστε Escape για να βγείτε από την κατάσταση επεξεργασίας.

- Στην κατάσταση επεξεργασίας σημείο χειρισμού, τα πλήκτρα βέλους κινούν το επιλεγμένο σημείο, που αλλάζει το μέγεθος του αντικειμένου.

### Επεξεργασία των αγκυρών από τα αντικείμενα

Μπορείτε να μετακινήσετε την άγκυρα ενός αντικειμένου με τα πλήκτρα βέλους. Πρώτα εισάγετε την κατάσταση επεξεργασίας σημείου χειρισμού και επιλέξτε την άγκυρα. Τώρα μπορείτε να μετακινήσετε την άγκυρα σε διάφορες κατευθύνσεις, πράγμα το οποίο εξαρτάται από τον τύπο της άγκυρας.

1. Επιλέξτε το αντικείμενο.

2. Μπείτε σε κατάσταση επεξεργασίας σημείου χειρισμού με τα CommandCtrl+Tab.

3. Η πάνω αριστερή λαβή αρχίζει να αναβοσβήνει. Πατήστε ΕντολήCtrl+Tab πολλές φορές, μέχρι να μην αναβοσβήνει καμία λαβή. Αυτό σηματοδοτεί ότι τώρα η άγκυρα του αντικειμένου είναι ενεργή. Σε έγγραφα κειμένου μπορείτε να πατήσετε Shift+ΕντολήCtrl+A για άμεση ενεργοποίηση της άγκυρας.

4. Χρησιμοποιείστε τα πλήκτρα βέλους για να μετακινήσετε την άγκυρα. Το αντικείμενο ακολουθεί την άγκυρα όπως αρμόζει.

Μπορείτε να αλλάξετε την αγκύρωση του επιλεγμένου αντικειμένου για παράδειγμα στο μενού περιεχομένου του αντικειμένου.

- Αν το αντικείμενο έχει αγκυρωθεί στη παράγραφο, τα πλήκτρα βέλους μετακινούν το αντικείμενο στην προηγούμενη ή επόμενη παράγραφο.

- Αν το αντικείμενο έχει αγκυρωθεί στη σελίδα, τα πλήκτρα Page Up ή Page Down μετακινούν το αντικείμενο στην προηγούμενη ή επόμενη σελίδα.

- Αν το αντικείμενο έχει αγκυρωθεί στο χαρακτήρα, τα πλήκτρα βέλους μετακινούν το αντικείμενο μέσα στη τρέχουσα παράγραφο.

- Αν το αντικείμενο έχει αγκυρωθεί ως χαρακτήρας, δεν υπάρχει εικονίδιο αγκύρωσης. Δεν μπορείτε να μετακινήσετε το αντικείμενο.

- Αν το αντικείμενο έχει αγκυρωθεί στο πλαίσιο, τα πλήκτρα βέλους μετακινούν το αντικείμενο στο επόμενο πλαίσιο στην αντίστοιχη κατεύθυνση.

### Προσαρμογή των γραμμών διαίρεσης

Έγγραφα του LibreOffice Calc, του LibreOffice Draw, και του LibreOffice Impress μπορούν να διαιρεθούν οριζόντια και κάθετα σε χωριστές προβολές. Κάθε προβολή μπορεί να εμφανίζει διαφορετικά μέρη του εγγράφου. Χρησιμοποιώντας το ποντίκι, μπορείτε να μετακινήσετε μια γραμμή διαίρεσης από την γραμμή κύλισης μέσα στο έγγραφο.

- Shift+CommandCtrl+F6: εμφανίζει τις γραμμές διαίρεσης στις προεπιλεγμένες τους θέσεις και με εστίαση σε μια γραμμή.

- Πλήκτρα Βέλους: μετακινεί την τρέχουσα γραμμή διαίρεσης ένα μεγάλο βήμα στη κατεύθυνση του βέλους.

- Πλήκτρα Shift+Arrow: μετακινεί την τρέχουσα γραμμή διαίρεσης ένα μικρό βήμα στην κατεύθυνση του βέλους.

- Delete: διαγράφει την τρέχουσα γραμμή διαίρεσης

- Shift+Delete: διαγράφει και τις δύο γραμμές διαίρεσης

- Enter: καθορίζει την τρέχουσα θέση των γραμμών διαίρεσης

- Escape: επαναφέρει την τρέχουσα γραμμή διαίρεσης στην προεπιλεγμένη θέση

## Έλεγχος στη προβολή προέλευσης δεδομένων

CommandCtrl+Shift+ F4 ανοίγει και κλείνει την προβολή πηγής δεδομένων.

F6: εναλλάσσει μεταξύ εγγράφου και γραμμών εργαλείων.

+ (πλήκτρο με το σύμβολο συν): επεκτείνει την επιλεγμένη καταχώρηση στον εξερευνητή της προέλευσης δεδομένων.

- (πλήκτρο με το σύμβολο πλην): αποκρύπτει την επιλεγμένη καταχώρηση στον εξερευνητή της προέλευσης δεδομένων.

CommandCtrl+Shift+E: εναλλάσσει την εστίαση μεταξύ περιήγησης δεδομένων και πίνακα.

### Συντομεύσεις στο παράθυρο σχεδίασης ερωτημάτων

F6: εναλλάσσει μεταξύ γραμμής αντικειμένων, προβολή πίνακα, και επιλογή περιοχής.

OptionAlt+Πάνω βέλος ή OptionAlt+κάτω βέλος: μετακινεί το περίγραμμα πάνω ή κάτω μεταξύ προβολή πίνακα και περιοχής επιλογής.

### Πλήκτρα στη προβολή πίνακα (πάνω περιοχή σχεδίασης ερωτήματος) και στο παράθυρο Σχέσεων

CommandCtrl+πλήκτρο βέλους: μετακινεί τον επιλεγμένο πίνακα στην κατεύθυνση του βέλους.

CommandCtrl+Shift+πλήκτρο βέλους: αλλάζει το μέγεθος του επιλεγμένου πίνακα στην προβολή πίνακα.

Del: διαγράφει τον επιλεγμένο πίνακα ή την σύνδεση από την προβολή πινάκων.

Tab: εναλλαγή μεταξύ πινάκων και συνδέσεων στη προβολή πίνακα.

Enter: όταν μια σύνδεση έχει επιλεχθεί, το πλήκτρο Enter ανοίγει το παράθυρο διαλόγου Ιδιότητες της σύνδεσης.

Enter: όταν ένας πίνακας είναι επιλεγμένος, το κουμπί Enter εισάγει το πρώτο πεδίο δεδομένων από το πεδίο λίστας μέσα στην επιλογή περιοχής.

### Πλήκτρα στην περιοχή επιλογής (κάτω περιοχή σχεδίασης ερωτήματος)

CommandCtrl+Αριστερό βέλος ή δεξί βέλος: μετακινεί την επιλεγμένη στήλη στα αριστερά ή τα δεξιά.

### Πλήκτρα στο παράθυρο σχεδίασης πινάκων

F6: εναλλάσσει μεταξύ γραμμής εργαλείων, προβολή στήλης και περιοχή ιδιοτήτων.

## Ρύθμιση του επεξεργαστή ImageMap

- Πατήστε τον στηλοθέτη για να επιλέξτε ένα εικονίδιο. Εάν επιλέξατε ένα από τα εικονίδια από Ορθογώνιο έως Πολύγωνο ελεύθερης μορφής και πατήστε CommandCtrl+Enter, δημιουργείται ένα αντικείμενο του επιλεγμένου τύπου σε προεπιλεγμένο μέγεθος

- Εάν πατήσετε Enter, ενώ είναι επιλεγμένο το εικονίδιο Επιλογή, η εστίαση ορίζεται στο παράθυρο εικόνας του Επεξεργαστή ImageMap. Πατήστε Esc για να ορίσετε την εστίαση πίσω στα εικονίδια και τα πλαίσια εισόδου.

- Εάν το εικονίδιο Επιλογή είναι επιλεγμένο και πατήσετε CommandCtrl+Enter, το πρώτο αντικείμενο στο παράθυρο της εικόνας επιλέγεται.

- Χρησιμοποιήστε το εικονίδιο Επεξεργασία σημείων για εναλλαγή μεταξύ κατάσταση επεξεργασίας σημείων για πολύγωνα και πάλι πίσω.

- Χρησιμοποιήστε CommandCtrl+Tab στο παράθυρο εικόνων για να επιλέξετε το επόμενο σημείο. Χρησιμοποιήστε Shift+CommandCtrl+Tab για να επιλέξετε το προηγούμενο σημείο.

- Χρησιμοποιήστε το πλήκτρο Delete με την εστίαση στο παράθυρο της εικόνας για να διαγράψετε το επιλεγμένο αντικείμενο.

## Έλεγχος της Βοήθειας

Πατήστε Shift+F1 για να εμφανιστούν οι Εκτεταμένες συμβουλές για την τρέχουσα εντολή, εικονίδιο ή στοιχείο ελέγχου.

### Περιήγηση των σελίδων της βασικής βοήθειας

- Στις σελίδες κύριας βοήθειας, χρησιμοποιήστε το Tab για μετακίνηση στον επόμενο υπερσύνδεσμο ή Shift+Tab για μετακίνηση στον προηγούμενο σύνδεσμο.

- Πατήστε Enter για να εκτελέσετε τον επιλεγμένο υπερσύνδεσμο.

- Πατήστε το πλήκτρο Backspace πάνω από το πλήκτρο Enter για να γυρίσετε στην προηγούμενη σελίδα βοήθειας.

## Έλεγχος του παραθύρου διαλόγου εισαγωγής κειμένου (εισαγωγή αρχείου CSV)

### Χάρακας

- Αριστερό ή δεξιό βέλος: πηγαίνει μια θέση προς τα αριστερά ή προς τα δεξιά

- CommandCtrl+Αριστερό βέλος, ή CommandCtrl+Δεξιό βέλος: μετάβαση στην προηγούμενη ή επόμενη διαίρεση

- CommandCtrl+Shift+Αριστερό βέλος, ή CommandCtrl+Shift+Δεξιό βέλος: μετακίνηση μιας διαίρεσης κατά μία θέση στα αριστερά ή στα δεξιά

- Home ή End: μετάβαση στην πρώτη ή την τελευταία δυνατή θέση

- CommandCtrl+Home, ή CommandCtrl+End: μετάβαση στην πρώτη ή την τελευταία διαίρεση

- Shift+CommandCtrl+Home, ή Shift+CommandCtrl+End: μετακίνηση διαίρεσης στην πρώτη ή την τελευταία θέση

- Πλήκτρο διαστήματος: εισαγωγή ή αφαίρεση μιας διαίρεσης

- Πλήκτρο Insert: εισαγωγή μιας διαίρεσης (αφήνει υπάρχοντες διαιρέσεις χωρίς αλλαγές)

- Πλήκτρο Delete: διαγραφή μιας διαίρεσης

- Shift+Delete: διαγραφή όλων των διαιρέσεων

- Πάνω βέλος ή κάτω βέλος: κύλιση του πίνακα κάτω ή πάνω κατά μια γραμμή

- Page Up ή Page Down: κύλιση του πίνακα κάτω ή πάνω σε μια σελίδα

- Πλήκτρο Escape (κατά την μετακίνηση με ποντίκι): ακύρωση της μετακίνησης, μετακίνηση της διαίρεσης στη παλιά θέση

### Προεπισκόπηση

- Αριστερό ή δεξί βέλος: επιλογή της αριστερής ή της δεξιάς στήλης και εκκαθάριση των άλλων επιλογών

- CommandCtrl+Αριστερό βέλος, ή CommandCtrl+Δεξιό βέλος: μετακίνηση της εστίασης στην αριστερή ή στην δεξιά στήλη (δεν αλλάζει την επιλογή)

- Shift+αριστερό βέλος ή Shift+δεξί βέλος: επέκταση ή συρρίκνωση της επιλεγμένης περιοχής

- CommandCtrl+Shift+Αριστερό βέλος, ή CommandCtrl+Shift+Δεξιό βέλος: επέκταση ή συρρίκνωση της επιλεγμένης περιοχής (δεν αλλάζει άλλες επιλογές)

- Home, ή End: επιλογή της πρώτης ή της τελευταίας στήλης (χρησιμοποιήστε Shift, ή CommandCtrl όπως με τα πλήκτρα δρομέα)

- Πλήκτρα Shift+Space: επιλογή της περιοχής από την τελευταία επιλεγμένη στήλη ως την τρέχουσα στήλη

- Πλήκτρο CommandCtrl+Shift+διάστημα: επιλογή της περιοχής από την τελευταία επιλεγμένη στήλη μέχρι την τρέχουσα στήλη (δεν αλλάζει άλλες επιλογές)

- CommandCtrl+A: επιλογή όλων των στηλών

- Shift+F10: άνοιγμα του μενού περιβάλλοντος

- CommandCtrl+1 ... CommandCtrl+7: ορισμός του τύπου της 1ης … 7ης στήλης των επιλεγμένων στηλών

- Πάνω βέλος ή κάτω βέλος: κύλιση του πίνακα κάτω ή πάνω κατά μια γραμμή

- Page Up ή Page Down: κύλιση του πίνακα κάτω ή πάνω σε μια σελίδα

- CommandCtrl+Home, ή CommandCtrl+End: κύλιση προς τα πάνω ή κάτω ενός πίνακα

## Έλεγχος του παραθύρου διαλόγου Εισαγωγή - Ειδικός χαρακτήρας

- Το Tab εναλλάσσει δια μέσου όλων των στοιχείων ελέγχου στο παράθυρο διαλόγου.

- OptionAlt+Κάτω βέλος ανοίγει ένα πεδίο συνδυασμού. Το Enter επιλέγει την τρέχουσα καταχώριση στο πεδίο.

- Τα πλήκτρα βέλους μετακινούν μέσα στη κύρια επιλεγμένη περιοχή. Το spacebar προσθέτει τον τρέχοντα χαρακτήρα στη λίστα χαρακτήρων για εισαγωγή.

Σχετικά θέματα

Γενικά πλήκτρα συντόμευσης του LibreOffice

Προσιτότητα στο LibreOffice