Περιεχόμενα
Δείκτης 🔎︎

# Τύπος

Καθορίζει το μέγεθος και την θέση του επιλεγμένου αντικειμένου ή πλαισίου σε μία σελίδα.

Για να έχετε πρόσβαση σε αυτήν τη λειτουργία...

Επιλέξτε την καρτέλα Μορφή - Εικόνα -Ιδιότητες - Τύπος.

Επιλέξτε την καρτέλα Μορφή - Πλαίσιο και αντικείμενο - Ιδιότητες - Τύπος.

Επιλέξτε Προβολή - Τεχνοτροπίες - ανοίξτε την καρτέλα μενού περιβάλλοντος Τροποποίηση/Δημιουργία - Τύπος.

Επιλέξτε την καρτέλα Εισαγωγή - Πλαίσιο - Πλαίσιο - Τύπος.

## Μέγεθος

### Πλάτος

Εισάγετε το πλάτος που θέλετε για το επιλεγμένο αντικείμενο.

### Αναλογικά

Υπολογίζει το πλάτος του επιλεγμένου αντικειμένου ως ποσοστό του πλάτους της περιοχής κειμένου στη σελίδα.

### Σχετικό πλάτος σχέσης

Αποφασίζει τι σημαίνει πλάτος 100%: είτε περιοχή κειμένου (αποκλειόμενων των περιθωρίων) ή ολόκληρη τη σελίδα (συμπεριλαμβανομένων των περιθωρίων).

### Ύψος

Εισάγετε το ύψος που θέλετε για το επιλεγμένο αντικείμενο.

### Αναλογικά

Υπολογίζει το ύψος του επιλεγμένου αντικειμένου ως ποσοστό του ύψους της περιοχής κειμένου στη σελίδα.

### Σχετικό ύψος σχέσης

Αποφασίζει τι σημαίνει ύψος 100%: είτε περιοχή κειμένου (αποκλειόμενων των περιθωρίων) ή ολόκληρη τη σελίδα (συμπεριλαμβανομένων των περιθωρίων).

### Διατήρηση αναλογίας

Διατηρεί την αναλογία ύψους και πλάτους όταν αλλάζετε τη ρύθμιση του πλάτους ή του ύψους.

### Αρχικό μέγεθος

Επαναφέρει τις ρυθμίσεις μεγέθους του επιλεγμένου αντικειμένου στις αρχικές τιμές.

Η επιλογή αυτή δεν είναι διαθέσιμη για πλαίσια.

### Αυτόματα

Προσαρμόζει αυτόματα το πλάτος ή το ύψος ενός πλαισίου για να ταιριάζει στα περιεχόμενα του πλαισίου. Αν θέλετε, μπορείτε να καθορίσετε το ελάχιστο πλάτος ή ύψος για το πλαίσιο.

Η επιλογή Αυτόματα είναι διαθέσιμη μόνο εάν επιλέξετε ένα πλαίσιο.

## Αγκύρωση

Καθορίστε τις επιλογές αγκύρωσης για το επιλεγμένο αντικείμενο ή πλαίσιο. Οι επιλογές αγκύρωσης δεν είναι διαθέσιμες όταν ανοίγετε τον διάλογο από το παράθυρο τεχνοτροπίες.

### Σε σελίδα

Αγκυρώνει την επιλογή στην τρέχουσα σελίδα.

### Σε παράγραφο

Αγκυρώνει την επιλογή στην τρέχουσα παράγραφο.

### Σε χαρακτήρα

Αγκυρώνει την επιλογή σε χαρακτήρα.

### Ως χαρακτήρας

Αγκυρώνει την επιλογή ως χαρακτήρα. Το ύψος της τρέχουσας γραμμής μεταβάλλεται για να ταιριάζει στο ύψος της επιλογής.

## Θέση

Καθορίστε τη θέση του επιλεγμένου αντικειμένου στην τρέχουσα σελίδα.

### Οριζόντια

Επιλέξτε την επιλογή οριζόντιας στοίχισης για το αντικείμενο. Η επιλογή αυτή δεν είναι διαθέσιμη αν επιλέξετε "αγκύρωση ως χαρακτήρας".

### για

Εισάγετε το διάστημα που θα αφήσετε μεταξύ του αριστερού άκρου του επιλεγμένου αντικειμένου και του σημείου παραπομπής που επιλέγετε στο πλαίσιο Προς. Η επιλογή αυτή είναι διαθέσιμη μόνο αν επιλέξετε "Από αριστερά" στο πλαίσιο Οριζόντια.

### στο

Επιλέξτε το σημείο αναφοράς για την επιλεγμένη οριζόντια επιλογή στοίχισης. Οι παρακάτω επιλογές είναι διαθέσιμες:

- Περιοχή παραγράφου: το αντικείμενο τοποθετείται λαμβάνοντας υπόψη όλο το διαθέσιμο πλάτος της παραγράφου, συμπεριλαμβανομένων των κενών εσοχών.

- Περιοχή κειμένου παραγράφου: το αντικείμενο τοποθετείται λαμβάνοντας υπόψη όλο το διαθέσιμο πλάτος για κείμενο στην παράγραφο, εξαιρουμένων των κενών εσοχών.

- Αριστερό περίγραμμα παραγράφου: το αντικείμενο τοποθετείται λαμβάνοντας υπόψη το πλάτος του διαθέσιμου διαστήματος εσοχής στα αριστερά της παραγράφου.

- Δεξιό περίγραμμα παραγράφου: το αντικείμενο τοποθετείται λαμβάνοντας υπόψη το πλάτος του διαθέσιμου χώρου εσοχής στα δεξιά της παραγράφου.

- Περίγραμμα αριστερής σελίδας: το αντικείμενο τοποθετείται λαμβάνοντας υπόψη τον διαθέσιμο χώρο μεταξύ του περιγράμματος της αριστερής σελίδας και του περιγράμματος της αριστερής παραγράφου.

- Δεξιό περίγραμμα σελίδας: το αντικείμενο τοποθετείται λαμβάνοντας υπόψη τον διαθέσιμο χώρο μεταξύ του δεξιού περιγράμματος σελίδας και του δεξιού περιγράμματος παραγράφου.

- Ολόκληρη σελίδα: το αντικείμενο τοποθετείται λαμβάνοντας υπόψη όλο το πλάτος της σελίδας, από αριστερά προς τα δεξιά τα περιγράμματα της σελίδας.

- Περιοχή κειμένου σελίδας: το αντικείμενο τοποθετείται λαμβάνοντας υπόψη όλο το διαθέσιμο πλάτος για κείμενο στη σελίδα, από τα αριστερά προς τα δεξιά περιθώρια της σελίδας.

- Χαρακτήρας: το αντικείμενο τοποθετείται λαμβάνοντας υπόψη τον οριζόντιο χώρο που χρησιμοποιεί ο χαρακτήρας.

Προσέξτε ότι το σύνολο των διαθέσιμων επιλογών εξαρτάται από τις ρυθμίσεις αγκύρωσης. Επομένως, ενδέχεται να μην εμφανίζονται όλες οι επιλογές που αναφέρονται παραπάνω λόγω της τρέχουσας επιλογής αγκύρωσης.

Μπορείτε να δείτε το αποτέλεσμα των επιλογών στοίχισης που επιλέγετε στο πλαίσιο Προεπισκόπηση.

### Κατοπτρισμός σε ζυγές σελίδες

Αντιστρέφει τις τρέχουσες ρυθμίσεις οριζόντιας στοίχισης σε ζυγές σελίδες.

Μπορείτε επίσης να χρησιμοποιήσετε τις επιλογές αναστροφής Εικόνα για να προσαρμόσετε τη διάταξη των αντικειμένων σε ζυγές και μονές σελίδες.

### Κάθετα

Επιλέξτε την οριζόντια στοίχιση για το αντικείμενο.

Αν αγκυρώσετε ένα αντικείμενο σε ένα πλαίσιο με σταθερό ύψος, είναι διαθέσιμες μόνο οι επιλογές στοίχισης "Κάτω" και "Στο κέντρο".

### για

Εισάγετε το διάστημα που θα αφήσετε μεταξύ του πάνω άκρου του επιλεγμένου αντικειμένου και του σημείου αναφοράς που επιλέξατε στο πεδίο Προς. Η επιλογή αυτή είναι διαθέσιμη μόνο αν επιλέξετε "Από πάνω" ή "Από κάτω" (ως χαρακτήρας) στο πλαίσιο Κάθετα.

### στο

Επιλέξτε το σημείο αναφοράς για την επιλογή κάθετης στοίχισης. Διατίθενται οι ακόλουθες επιλογές:

- Περιθώριο: Ανάλογα με τον τύπο αγκύρωσης, το αντικείμενο τοποθετείται λαμβάνοντας υπόψη το διάστημα μεταξύ του επάνω περιθωρίου και του χαρακτήρα (αγκύρωση "Στον χαρακτήρα") ή στο κάτω άκρο της παραγράφου (αγκύρωση "Στην παράγραφο") όπου τοποθετείται η άγκυρα.

- Περιοχή κειμένου παραγράφου: το αντικείμενο τοποθετείται λαμβάνοντας υπόψη το ύψος της παραγράφου όπου έχει τοποθετηθεί η άγκυρα.

- Ολόκληρη η σελίδα: το αντικείμενο τοποθετείται λαμβάνοντας υπόψη το πλήρες ύψος της σελίδας, από τα επάνω προς τα κάτω περιγράμματα σελίδας.

- Περιοχή κειμένου σελίδας: το αντικείμενο τοποθετείται λαμβάνοντας υπόψη το πλήρες διαθέσιμο ύψος για κείμενο, από πάνω προς τα κάτω περιθώρια.

- Χαρακτήρας: το αντικείμενο τοποθετείται λαμβάνοντας υπόψη τον κάθετο χώρο που χρησιμοποιεί ο χαρακτήρας.

- Γραμμή κειμένου: το αντικείμενο τοποθετείται λαμβάνοντας υπόψη το ύψος της γραμμής κειμένου όπου τοποθετείται η άγκυρα.

- Γραμμή βάσης: διατίθεται μόνο για αγκύρωση "Ως χαρακτήρας", αυτή η επιλογή θα τοποθετήσει το αντικείμενο λαμβάνοντας υπόψη τη γραμμή βάσης του κειμένου πάνω από την οποία τοποθετούνται όλοι οι χαρακτήρες.

- Γραμμή: διαθέσιμη μόνο για αγκύρωση "Ως χαρακτήρας", αυτή η επιλογή θα τοποθετήσει το αντικείμενο λαμβάνοντας υπόψη το ύψος της γραμμής όπου τοποθετείται η άγκυρα.

Προσέξτε ότι το σύνολο των διαθέσιμων επιλογών εξαρτάται από τις ρυθμίσεις αγκύρωσης. Επομένως, ενδέχεται να μην εμφανίζονται όλες οι επιλογές που αναφέρονται παραπάνω λόγω της τρέχουσας επιλογής αγκύρωσης.

Μπορείτε να δείτε το αποτέλεσμα των επιλογών στοίχισης που επιλέγετε στο πλαίσιο Προεπισκόπηση.

### Διατήρηση μέσα στα όρια του κειμένου

Διατηρεί το επιλεγμένο αντικείμενο εντός των ορίων διάταξης του κειμένου στο οποίο έχει αγκυρωθεί το αντικείμενο. Για να τοποθετήσετε το επιλεγμένο αντικείμενο οπουδήποτε στο έγγραφό σας, μην διαλέξετε αυτήν την επιλογή.

Από προεπιλογή, η επιλογή Διατήρηση στα όρια του κειμένου επιλέγεται όταν ανοίγετε ένα έγγραφο που δημιουργήθηκε σε μια έκδοση του Writer παλιότερη από το OpenOffice.org 2.0. Όμως, αυτή η επιλογή δεν επιλέγεται όταν δημιουργείτε ένα έγγραφο ή όταν ανοίγετε ένα έγγραφο σε μορφή Microsoft Word (*.doc).

### Πεδίο προεπισκόπησης

Εμφανίζει προεπισκόπηση της τρέχουσας επιλογής.

Το πράσινο ορθογώνιο αναπαριστά το επιλεγμένο αντικείμενο και το κόκκινο ορθογώνιο το σημείο αναφοράς της στοίχισης. Εάν αγκυρώσετε το αντικείμενο ως χαρακτήρα, το ορθογώνιο αναφοράς μετατρέπεται σε κόκκινη γραμμή.

Σχετικά θέματα

Μορφή - Αγκύρωση

Μορφή - Στοίχιση κειμένου