Περιεχόμενα
Δείκτης 🔎︎

# Εισαγωγή πεδίων ελέγχου

Ανοίγει την Εργαλειοθήκη.

Εισαγωγή πεδίων ελέγχου

- Στην λειτουργία επεξεργασίας, κάντε διπλό κλικ σε ένα πεδίο ελέγχου για να ανοίξετε τιςιδιότητες παραθύρου διαλόγου.

- Στην λειτουργία επεξεργασίας, μπορείτε επίσης να κάνετε δεξί κλικ σε ένα πεδίο ελέγχου και να επιλέξετε την εντολή για αποκοπή, αντιγραφή και επικόλληση.

## Κουμπί

Προσθέτει ένα κουμπί εντολών.Μπορείτε να χρησιμοποιήσετε ένα κουμπί εντολών για την εκτέλεση μιας εντολής για ένα καθορισμένο γεγονός, όπως ένα κλικ του ποντικιού.

Εάν επιθυμείτε, μπορείτε να προσθέσετε κείμενο ή ένα γραφικό αντικείμενο στο κουμπί.

## Πεδίο ελέγχου εικόνας

Προσθέτει ένα πεδίο ελέγχου που εμφανίζει ένα γραφικό αντικείμενο.

## Πεδίο ελέγχου

Προσθέτει ένα πεδίο ελέγχου το οποίο μπορείτε να χρησιμοποιήσετε για να ενεργοποιήσετε ή να απενεργοποιήσετε μια λειτουργία.

## Κουμπί Επιλογών

Προσθέτει ένα πλήκτρο που επιτρέπει στον χρήστη να επιλέξει από έναν αριθμό επιλογών. Τα ομαδοποιημένα πλήκτρα επιλογών πρέπει να έχουν διαδοχική σειρά καρτελών. Συνήθως περικυκλώνονται από ένα ομαδικό πλαίσιο. Εάν έχετε δύο ομάδες πλήκτρων επιλογών, πρέπει να εισαγάγετε μια σειρά καρτελών μεταξύ των εντολών καρτελών των δύο ομάδων. Για παράδειγμα, στο πλαίσιο της δεύτερης ομάδας ή σε οποιοδήποτε άλλο στοιχείο ελέγχου στο παράθυρο διαλόγου, με εξαίρεση ένα άλλο πλήκτρο επιλογής.

## Πεδίο ετικέτας

Προσθέτει ένα πεδίο για την εμφάνιση ετικετών κειμένου.Οι ετικέτες χρησιμοποιούνται μόνο για την εμφάνιση προκαθορισμένου κείμενου, και όχι για την εισαγωγή κειμένου.

## Πεδίο κειμένου

Προσθέτει ένα πεδίο εισαγωγής όπου μπορείτε να εισάγετε και να επεξεργαστείτε κείμενο.

## Πεδίο λίστας

Προσθέτει ένα πεδίο όπου μπορείτε να επιλέξετε μια καταχώριση στη λίστα.

## Πεδίο πολλαπλών επιλογών

Προσθέτει ένα πεδίο πολλαπλών επιλογών. Ένα πεδίο πολλαπλών επιλογών είναι ένα πεδίο λίστας μίας γραμμής όπου ο χρήστης κάνει κλικ, και επιλέγει μια καταχώρηση από την λίστα. Εάν επιθυμείτε, μπορείτε να εισάγετε τις καταχωρήσεις στο πεδίο πολλαπλών επιλογών "μόνο για ανάγνωση".

## Οριζόντια γραμμή κύλισης

Προσθέτει μια οριζόντια γραμμή κύλισης στο παράθυρο διαλόγου.

## Κατακόρυφη γραμμή κύλισης

Προσθέτει μια κατακόρυφη γραμμή κύλισης στο παράθυρο διαλόγου.

## Πεδίο ομαδοποίησης

Προσθέτει ένα πλαίσιο που μπορείτε να χρησιμοποιήσετε για να ομαδοποιήσετε παρόμοια πεδία ελέγχου, όπως κουμπιά επιλογών.

Για να ορίσετε δύο διαφορετικές ομάδες κουμπιών επιλογής, βεβαιωθείτε ότι ο δείκτης καρτελών του ομαδικού πλαισίου είναι μεταξύ των δεικτών των υποκατηγοριών των δύο ομάδων.

## Γραμμή προόδου

Προσθέτει μια γραμμή προόδου στο παράθυρο διαλόγου.

## Οριζόντια γραμμή

Προσθέτει μια οριζόντια γραμμή στο παράθυρο διαλόγου.

## Κατακόρυφη γραμμή

Προσθέτει μια κατακόρυφη γραμμή στο παράθυρο διαλόγου.

## Πεδίο ημερομηνίας

Προσθέτει ένα πεδίο ημερομηνίας.

Εάν αναθέσετε την "αναδυόμενη" ιδιότητα στο πεδίο ημερομηνίας, ο χρήστης θα μπορεί να έχει μια πτυσσόμενη λίστα με ένα ημερολόγιο και να επιλέξει μία ημερομηνία.

## Πεδίο ώρας

Προσθέτει ένα πεδίο ώρας.

## Αριθμητικό πεδίο

Προσθέτει ένα αριθμητικό πεδίο.

## Νομισματικό πεδίο

Προσθέτει ένα νομισματικό πεδίο.

## Μορφοποιημένο πεδίο

Προσθέτει ένα πεδίο κειμένου όπου μπορείτε να καθορίσετε την μορφοποίηση του κειμένου που εισάγεται ή εξάγεται καθώς και οποιεσδήποτε περιοριστικές τιμές.

## Πεδίο μοτίβου

Προσθέτει ένα πεδίο με μάσκα. Ένα πεδίο με μάσκα αποτελείται από μια μάσκα εισαγωγής και μια μάσκα χαρακτήρων. Η μάσκα εισαγωγής καθορίζει ποια δεδομένα του χρήστη μπορούν να εισαχθούν. Η μάσκα χαρακτήρων καθορίζει την κατάσταση του πεδίου με μάσκα όταν φορτωθεί η φόρμα.

## Επιλογή αρχείων

Προσθέτει ένα κουμπί που ανοίγει έναν διάλογο για την επιλογή αρχείων.

## Επιλογή

Ενεργοποιεί ή απενεργοποιεί τη λειτουργία επιλογής. Σε αυτήν τη λειτουργία, μπορείτε να επιλέξετε τα πεδία ελέγχου σε ένα παράθυρο διαλόγου έτσι ώστε να μπορείτε να τα επεξεργαστείτε.

## Ιδιότητες

Ανοίγει ένα παράθυρο διαλόγου όπου μπορείτε να επεξεργαστείτε τις ιδιότητες του επιλεγμένου πεδίου ελέγχου.

## Ενεργοποίηση λειτουργίας δοκιμής

Εκκινεί τη λειτουργία δοκιμής. Χρησιμοποιήστε το εικονίδιο κλεισίματος για να τερματίσετε τη λειτουργία δοκιμής.

## Διαχείριση γλώσσας

Ανοίγει ένα παράθυρο διαλόγου για την ενεργοποίηση ή τη διαχείριση πολλαπλών συνόλων από πόρους για παράθυρα διαλόγου για πολλαπλές γλώσσες.

## Πεδίο ελέγχου δένδρου

Προσθέτει ένα πεδίο ελέγχου δέντρων που παρουσιάζει μία ιεραρχική λίστα. Μπορείτε να συμπληρώσετε τη λίστα από το πρόγραμμά σας, χρησιμοποιώντας κλήσεις API (XtreeControl).

## Στοιχείο ελέγχου πίνακα

Προσθέτει στοιχείο ελέγχου πίνακα που μπορεί να εμφανίσει δεδομένα πίνακα. Μπορείτε να συμπληρώσετε τα δεδομένα από το πρόγραμμά σας, χρησιμοποιώντας κλήσεις API.

## Στοιχείο ελέγχου υπερσυνδέσμου

Προσθέτει στοιχείο ελέγχου υπερσυνδέσμου που μπορεί να ανοίξει διεύθυνση στον πλοηγητή ιστού.